《清江》
清代·叶方霭

清江水色碧于苔，南客扁舟北渡来。晓日未瞻鳷鹊观，阴云已渡凤凰台。

漫防酒醉先防醒，不怕花残却怕开。无限伤心还自语，此生终见太平回。

作者简介：（1629—1682）江南昆山人，字子吉，号讱庵。叶方恒弟。顺治十六年进士，授编修。江南奏销案起，以欠赋一钱，罢官。后得复官。康熙间，历侍讲、侍讲学士、侍读学士、礼部侍郎，受命阅博学鸿儒试卷。官至刑部侍郎。卒谥文敏。有《读书斋偶存稿》、《叶文敏公集》、《独赏集》。